《约诸友九日游东山》
宋代·舒岳祥

语石双蛩碎，鸣轩一叶锵。
黄花无旧客，白发又重阳。
日月双飞翼，乾坤几战场。
人生一百岁，不饮自堪伤。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。